શૈલા એક રીસર્ચ ઇન્સ્ટીટ્યુટમાં લેબ ટેકનીશીયન તરીકે કામ કરતી હતી (છે સરનામાની જરૂર?) જ્યાં ખેતીમાં વિઘ્નરૂપ કીટકોના જૈવિક નિયંત્રણ ઉપર સંશોધન થતું હતું. માનવ સ્વાસ્થ્ય માટે હાનિકારક એવા ઘણા જંતુંનાશક રસાયણો અને જૈવિક પદાર્થો સાથે શૈલાએ કામ કરવું પડતું. સંસ્થામાં મોટા પ્રમાણમાં વિવિધ પ્રકારના રસાયણોનો સંગ્રહ કરાતો. જેમાં કીરણોત્સર્ગી પદાર્થો પણ હતા ! શૈલાએ ત્યાં બે વર્ષ કામ કર્યું, પરિણામે તેના ફેફસાની કાર્યશક્તિ ઓછી થઈ. તે અવાર-નવાર માંદી રહેવા માડી. ફન્ગલસ્પોર્સ, હાયડ્રોજન સલ્ફાઈડ, બેન્ઝીન, ઇથર અને ઝાયલીન જેવા રસાયણો સાથે કામ કરતાં માથાનો દુખાવો, ચક્કર, દ્રષ્ટિની ખામી, શ્વસનતંત્ર અને ચામડીની બળતરા (ઇરીટેશન) જેવી ફરિયાદો કામદારોની હતી. શૈલાએ મેનેજમેન્ટ પાસે રસાયણો વિશે માહિતી માગી પણ વિશેષ માહિતી ન મળી. તપાસ કરતાં શૈલાને જાણવા મળ્યું કે વેન્ટિલેશન ડકટ (પાઈપ) ડીઝાઈન ખામીયુક્ત હોવાને કારણે પ્રદૂષિત હવા લેબોરેટરીમાં ઘુમરાયા કરે છે. શૈલાએ “ઓશા” (ઓક્યુપેશનલ સેફટી એન્ડ હેલ્થ એડમિનીસ્ટ્રેંશન)ને ફરિયાદ કરી પણ એનું સારું પરિણામ આવ્યું નહીં. તે પછી સૌ કામદારોએ ભેગા થઈ સલામતી અંગે તાલીમ આપવા મેનેજમેન્ટને વિનંતી કરી જે નકારવામાં આવી. અંતે શૈલાએ નોકરી છોડી.